изходящите потоци.
 б)
 ВКЛА: „претеглената“ стойност на висококачествените ликвидни активи (ВКЛА) е стойността след прилагане на процентните намаления.
 8.
 За да изчислят коригираната стойност на ликвидния буфер в позиция 21 и коригираната стойност на общите нетни изходящи парични потоци в позиция 22 на образец EU LIQ1, институциите съблюдават следните указания:
 а)
 коригираната стойност на ликвидния буфер е стойността на ВКЛА след прилагане на процентните намаления и на евентуалните приложими тавани;
 б)
 коригираната стойност на нетните изходящи парични потоци се изчислява след прилагане, където е целесъобразно, на тавана на входящите потоци.
 Препратки към правни норми и указания
 Ред
 Обяснение
 1
 Общо висококачествени ликвидни активи (ВКЛА)
 Институциите използват за претеглената стойност посочената в член 9 от Делегиран регламент (ЕС) 2015/61 на Комисията стойност на ликвидните си активи, преди да са приложили корекционния механизъм, посочен в член 17, параграф 2 от Делегиран регламент (ЕС) 2015/61 на Комисията.
 2
 Влогове на дребно и влогове на малки предприятия клиенти, от които:
 Институциите оповестяват като непретеглена величина стойността на влоговете на дребно в съответствие с членове 24 и 25 от Делегиран регламент (ЕС) 2015/61 на Комисията.
 Институциите оповестяват като претеглена величина стойността на изходящите потоци при влоговете на дребно в съответствие с членове 24 и 25 от Делегиран регламент (ЕС) 2015/61 на Комисията.
 Институциите оповестяват тук влоговете на дребно, както са определени в член 411, параграф 2 от РКИ.
 В изпълнение на член 28, параграф 6 от Делегиран регламент (ЕС) 2015/61 на Комисията институциите също така оповестяват, в рамките на съответната категория влогове на дребно, размера на емитираните полици, облигации и други ценни книжа, които се продават изключително на пазара на дребно и се държат по сметка на дребно. За тази категория задължения институциите използват приложимите ставки за изходящите потоци, предвидени в Делегиран регламент (ЕС) 2015/61 на Комисията за различните категории влогове на дребно.
 3
 Стабилни влогове
 Институциите оповестяват като непретеглена величина стойността на стабилните влогове в съответствие с член 24 от Делегиран регламент (ЕС) 2015/61 на Комисията.
 Институциите оповестяват като претеглена величина стойността на изходящите потоци при стабилните влогове в съответствие с член 24 от Делегиран регламент (ЕС) 2015/61 на Комисията.
 Институциите оповестяват тук тази част от влоговете на дребно, която е обхваната от схема за гарантиране на депозитите съгласно Директива 94/19/ЕО (3) или Директива 2014/49/ЕС (4), или от равностойна схема за гарантиране на депозитите в трета държава, и която е част от установено взаимоотношение, поради което е много малко вероятно да бъде изтеглена, или е държана по разплащателна сметка — както тези обстоятелства са посочени в член 24, съответно параграфи 2 и 3 от Делегиран регламент (ЕС) 2015/61 на Комисията, и където:
 —
 тези влогове не удовлетворяват посочените в член 25, параграф 2, 3 или 5 от Делегиран регламент (ЕС) 2015/61 на Комисията критерии за по-висока ставка за изходящите потоци; и
 —
 тези влогове не са били открити в трети държави, в които се прилага по-висока ставка за изходящите потоци, както е посочено в член 25, параграф 5 от Делегиран регламент (ЕС) 2015/61 на Комисията.
 4
 По-малко стабилни влогове
 Институциите оповестяват като непретеглена величина